section_heading: Opis
paragraph_text: Matična riba je klenić a uz njega u potoku se može naći crvenperka, žutooka-bodorka, bjelica-uklija, bezribica, gavčica, krkuša, sunčanica i druge. Sve riblje vrste uglavnom dolaze uzvodno iz potoka Gliboki. U nepresušnim gornjim pritocima, kao i u gornjem dijelu potoka Segovina, živi potočni rak. Zbog klimatskih promjena, ali i promjena izazvanih djelovanjem čovjeka, zadnjih godina potok Segovina je sve više zagađen, a u srednjem dijelu u ljetnim mjesecima protok vode je često nekoliko puta manji od uobičajenog a ponekad djelomično i presuši.